Diari Oficial de la Generalitat Valenciana


Sumari del DOGV 4701, del 27-02-2004 (2004/686)

Notificació a la mercantil Recuperaciones de Aceites Costa Blanca SL. Expedient número 524/3113 MTM.
----------------------------------------------------------------------------------------------------

### Dades del document

Número de DOGV
:   4701

Data del DOGV
:   27-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/686


Organisme emissor
:   Conselleria de Territori i Habitatge

Tipus de document
:   Anunci

Notificació a la mercantil Recuperaciones de Aceites Costa Blanca SL. Expedient número 524/7690 OUD. [2004/M686]
  
De conformitat amb allò que s'ha acordat per aquesta Sotssecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú; mitjançant el present edicte 524/1818 OSF, es procedeix a notificar a la mercantil Recuperaciones de Aceites Costa Blanca SL, amb últim domicili conegut a l'avinguda de la Ronda, número 1, local A-1, del polígon industrial de l'antiga fàbrica Dámel, d'Elx (Alacant), l'acord d'iniciació de data 29 de desembre de 2003, dictat en l'expedient sancionador, que s'està tramitant en l'Àrea d'Inspecció del Territori:
  
Vistes les actuacions prèvies practicades a l'empara de l'article 12 del Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora.
  
Vist que en data 5 d'agost de 2003 es va poder constatar, mitjançant visita d'inspecció efectuada pel Seprona de la Guàrdia Civil, que la mercantil Recuperación de Aceites Vegetales Costa Blanca, SL (RACOB, SL) situada en el local A-1 del polígon industrial de l'antiga fàbrica Dámel, avinguda de la Ronda, 1 d'Elx, realitza una activitat d'emmagatzemament d'olis vegetals usats sense comptar amb la preceptiva autorització atorgada per aquesta Conselleria, infringint amb això el que disposen els articles 50, 51 i 52 de la Llei 10/2000, de 12 de desembre, de Residus de la Comunitat Valenciana.
  
Vist que, els fets referits poden constituir una infracció d'acord amb el que tipifica l'article 73.4.a) de la Llei 10/2000, de 12 de desembre, de Residus de la Comunitat Valenciana, qualificada com a greu, i la sanció del qual ve determinada en l'article 75.2.b) de la citada llei, el qual estableix
  
Les infraccions previstes en aquesta llei podran donar lloc a la imposició de totes o d'algunes de les següents sancions:
  
b) Infraccions greus:
  
Multa des de 601,02 e fins a 30.050,61 e, excepte en els residus perillosos, que serà des de 6.010,13 e fins a 300.506,05 e.
  
Revocació de l'autorització o suspensió d'aquesta per un temps de fins a un any, en els supòsits d'infraccions tipificades en les lletres a), d), e) i f) de l'article 73.4.
  
Inhabilitació per a l'exercici de qualsevol de les activitats previstes en la present llei per un període de temps de fins a un any.
  
En el present supòsit correspondria una sanció de 12.020 e (dotze mil vint euros).
  
Vist que, amb independència de la sanció que siga procedent l'infractor está obligat a la reposició o la restauració de les coses en ser i estat anteriors a la infracció comesa, segons l'article 78 de Llei 10/2000, de 12 de desembre, de Residus de la Comunitat Valenciana, que consisteix en aquest cas en la retirada dels olis emmagatzemats justificant la seua correcta gestió per empresa autoritzada davant de l'Àrea d'Inspecció del Territori mitjançant la presentació de la documentació acreditativa corresponent, i si no fóra procedent això, es podrà acordar, una vegada transcorreguts els terminis assenyalats en el requeriment corresponent, la imposició de multes coercitives, que no superaren el 20% de la sanció establida, o l'execució subsidiària per compte de l'infractor i al seu càrrec.
  
Tot això sense perjudici del que resulte de la instrucció, i és l'òrgan competent per a la resolució del present expedient el conseller de Territori i Habitatge, per raó del que disposa l'article 80.1.b) de la Llei 10/2000, de 12 de desembre, de Residus de la Comunitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora, s'acorda:
  
La incoació del corresponent expedient sancionador a la mercantil Recuperación de Aceites Vegetales Costa Blanca, SL (RACOB, SL), per una presumpta infracció tipificada en l'article 73.4.a) de la Llei 10/2000, de 12 de desembre, de Residus de la Comunitat Valenciana, en realitzar l'activitat de gestió de residus sense comptar amb l'autorització per a això.
  
Com també s'acorda nomenar instructora i secretària de l'expedient sancionador, Amparo Renau Almela i Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'article 135 de la Llei 30/1992 RJPAC i l'article 13.2 del Reial Decret 1.398/1993 perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/1992 RJPAC.
  
Per raó del que estableix l'article 16.1 del Reial Decret 1.398/1993, se li concedeix un termini de 15 dies comptadors a partir del següent a la notificació del present acord, perquè aporte totes les al·legacions, documents o informacions que s'estimen convenients, se li significarà que si no s'efectuaren al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els articles 18 i 19 del Reial Decret 1.398/1993.
  
De conformitat amb el que disposa l'article 42.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, en relació amb l'article 20.6 del Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora, el termini per a la resolució i notificació del present procediment serà de sis mesos. Transcorregut el citat termini sense haver-lo dictat i notificat es produirà la caducitat del procediment conforme al que disposa l'article 44.2 de la citada Llei 30/1992, de RJPAC.
  
I perquè servisca de notificació a l'interessat mencionat anteriorment, s'expedeix el present edicte.